حجرہ نبوی

حجرہ نبوی سے مراد رسول اللہ ﷺ کے رہنے کے لیے کمرہ، کوٹھڑی، گھر یا خلوت خانہ ہے۔جو تقریبا گیارہ مراحل سے گذر کر موجودہ صورت میں آج بھی قائم و دائم ہے 

حجرہ زمین کا ایسا ٹکڑا جس کو چاروں طرف سے دیوار کھینچ کر بند کر دیا گیا ہو، اس کی جمع حُجُرات ہے۔ جیسے رسول اللہ ﷺ کی ازواج کے حجرات تھے۔ ہر زوجہ محترمہ کے لیے ایک حجرہ تھا۔تفسیر مدارک التنزیل ،ابو البرکات عبد اللہ النسفی سورۃ الحجرات آیت4
حضرت محمد کی وفات کے بعد تعلیمات نبوی کے مطابق آپ کو اسی حجرہ نبوی میں دفن کیا گیا جہاں آپ کا انتقال ہوا اور یہ حجرہ ام المومنین عائشہ صدیقہ کا تھا اور اب یہی گنبد خضرا کہلاتا ہےسیرت حلبیہ جلد 6
ایک خواب کی تعبیر میں ابوبکر صدیق نے عائشہ صدیقہ کو فرمایا تھاکہ تیرے حجرے میں زمین کے افضل ترین لوگ دفن ہوں گے اس سے مراد رسول للہﷺ ابوبکر صدیق اور عمر فاروق تھے شمائل کبریٰ جلد 11 مفتی محمد ارشاد
ام المومنین عائشہ صدیقہ نے کہا میں نے خواب میں دیکھا کہ میرے حجرے میں تین چاند گرپڑے سو میں نے اس خواب کو ابوبکر صدیق سے بیان کیا جب رسول اللہ (صلی اللہ علیہ وآلہ وسلم) کی وفات ہوئی تو حضرت عائشہ کے حجرہ میں دفن ہو چکے تھے ابوبکر نے کہا کہ ان تین چاندوں میں سے ایک چاند آپ (صلی اللہ علیہ وآلہ وسلم) تھے اور یہ تینوں چاندوں میں بہتر ہیں۔موطا امام مالک:جلد اول:حدیث نمبر 489
ابن سعد نے بروایت عطاء خراسانی لکھا ہے کہ یہ حجرات کھجور کی شاخوں سے بنے ہوئے تھے اور ان کے دروازوں پر موسیاہ اون کے پردے پڑے ہوئے تھے، امام بخاری نے الادب المفرد میں اور بیہقی نے داؤد بن قیس سے روایت کیا ہے وہ فرماتے ہیں کہ میں نے ان حجروں کی زیارت کی ہے، میرا گمان یہ ہے کہ حجرے کے دروازے سے مسقف حصہ تک چھ یا سات ہاتھ اور کمرہ دس ہاتھ اور چھت کی اونچائی سات یا آٹھ ہاتھ ہوگی، امہات المومنین کے یہ حجرے ولید بن عبد الملک کے دور میں اسا کے حکم سے مسجد نبوی میں شامل کر دیے گئے، مدینہ منورہ میں اس روز گریہ و بکا کا سماں تھا۔تفسیر جلالین ،علامہ جلال الدین سیوطی سورۃ الحجرات آیت4

 حوالہ جات 

زمرہ:محمد بن عبد اللہ
زمرہ:تاریخ اسلام
زمرہ:آثار مسجد نبوی